CELEX: 32009R1019
Language: ro
Date: 2009-10-28 00:00:00
Title: Regulamentul (CE) nr. 1019/2009 al Comisiei din 28 octombrie 2009 de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pouligny-Saint-Pierre (DOP)]

29.10.2009   
            
            
               RO
            
            
               Jurnalul Oficial al Uniunii Europene
            
            
               L 282/3
            
         
      REGULAMENTUL (CE) NR. 1019/2009 AL COMISIEI
   
   din 28 octombrie 2009
   de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pouligny-Saint-Pierre (DOP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a analizat cererea Franței de aprobare a unei modificări a elementelor din caietul de sarcini al denumirii de origine protejate „Pouligny-Saint-Pierre”, înregistrată prin Regulamentul (CE) nr. 1107/96 al Comisiei (2).
            
         
               (2)
            
            
               Cererea are ca scop modificarea caietului de sarcini prin precizarea condițiilor de utilizare a tratamentelor și a aditivilor pentru lapte și la fabricarea produsului „Pouligny-Saint-Pierre”. Aceste practici garantează menținerea caracteristicilor esențiale ale denumirii.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prezentată la articolele 5, 6 și 7 din regulamentul respectiv,
            
         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Pouligny-Saint-Pierre” se modifică în conformitate cu anexa I la prezentul regulament.
   Articolul 2
   Rezumatul consolidat care reia principalele elemente ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 octombrie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO L 148, 21.6.1996, p. 1.
   
      ANEXA I
      Se aprobă următoarele modificări ale caietului de sarcini al denumirii de origine protejate „Pouligny-Saint-Pierre”:
      
         „Metoda de obținere”
      
      Punctul 5 din caietul de sarcini, referitor la descrierea metodei de obținere a produsului, este completat cu următoarele dispoziții:
      
         „[…] Operațiunea de coagulare a laptelui trebuie să se realizeze exclusiv cu cheag.
         Se interzice concentrarea laptelui prin eliminarea parțială a părții apoase înainte de coagulare.
         […] Se interzice conservarea prin menținere la o temperatură negativă a materiilor prime lactate, a produselor în curs de fabricare și a brânzei proaspete.
         În afară de materiile prime lactate, singurele ingrediente sau adjuvanți tehnologici sau aditivi autorizați în lapte și pe parcursul preparării brânzei sunt cheagul, culturile inofensive de bacterii, de drojdii, de mucegaiuri și sarea.
         […] Se interzice conservarea în atmosferă modificată a brânzei proaspete și a brânzei în curs de maturare.”
      
   
   
      ANEXA II
      
         FIȘĂ REZUMAT
      
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare
      
         „POULIGNY-SAINT-PIERRE”
      
      Nr. CE: FR-PDO-0117-0128/29.3.2006
      
         DOP (X) IGP ( )
      
      Această fișă rezumat prezintă, cu titlu informativ, principalele elemente ale caietului de sarcini al produsului.
      1.   Autoritatea competentă din statul membru
      
      
                  Denumire
               
               
                  :
               
               
                  Institut national de l’origine et de la qualité
               
            
                  Adresă
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            2.   Grup
      
      
                  Denumire
               
               
                  :
               
               
                  Syndicat des producteurs de Pouligny-Saint-Pierre
               
            
                  Adresă
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Telefon
               
               
                  :
               
               
                  +33 254375213
               
            
                  Fax
               
               
                  :
               
               
                  +33 254370421
               
            
                  E-mail
               
               
                  :
               
               
                  syndicataocpouligny@tele2.fr
               
            
                  Componență
               
               
                  :
               
               
                  producători/prelucrători (X) alte categorii ( )
               
            3.   Tip de produs
      
      
                  Clasa 1.3:
               
               
                  Brânzeturi
               
            4.   Caiet de sarcini
      
      [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      4.1.   Denumire
      
      „Pouligny-Saint-Pierre”
      4.2.   Descriere
      
      Brânză din lapte de capră integral, cu pastă moale, ușor sărată, nefiartă, cu un strat superficial de mucegai, având forma unui trunchi de piramidă cu baza pătrată.
      Conținutul minim de grăsime reprezintă 45 % din substanța uscată, a cărei masă trebuie să fie de cel puțin 90 g/bucată.
      4.3.   Aria geografică
      
      22 de comune din departamentul Indre:
      
                   
               
               
                  Cantoanele Blanc și Tournon-Saint-Martin: toate comunele
               
            
                   
               
               
                  Cantonul Bélâbre: comunele Mauvières și Saint-Hilaire-sur-Bénaize
               
            
                   
               
               
                  Cantonul Mézières-en-Brenne: comuna Azay-le-Ferron
               
            4.4.   Dovada originii
      
      Fiecare producător de lapte, fiecare atelier de prelucrare și fiecare atelier de maturare completează o „declarație de capacitate” înregistrată de serviciile INAO (Institut National de l’origine et de la qualité), care permite acestui organism să identifice toți operatorii. Aceștia trebuie să țină la dispoziția INAO registre și orice documente necesare pentru controlul originii, al calității și al condițiilor de producție a laptelui și a brânzei.
      În cadrul controlului efectuat asupra caracteristicilor produsului cu denumire de origine, se realizează un test analitic și organoleptic, cu scopul de a garanta calitatea și specificitatea produselor testate.
      4.5.   Metoda de obținere
      
      Producerea laptelui, fabricarea și maturarea trebuie să aibă loc în aria geografică respectivă.
      Brânza se obține, în principal, prin coagularea laptelui cu un mic adaos de cheag. Laptele covăsit rămâne în forme între 24 și 36 de ore, după care se scoate din forme și se sărează. Maturarea durează cel puțin 10 zile.
      4.6.   Legătură
      
      Încă din secolul al XVIII-lea, această brânză de capră din Touraine s-a deosebit de celelalte brânzeturi produse în zonă prin forma sa originală, care, conform tradiției, reproduce forma clopotniței din comuna Pouligny. Brânza a dobândit în foarte scurt timp un renume autentic, confirmat de medalia câștigată la concursul din 1901 de la Paris. Sindicatul producătorilor a început foarte devreme demersurile în vederea menținerii specificității brânzei, obținând, în 1976, recunoașterea denumirii de origine.
      Aria geografică a denumirii se caracterizează printr-o omogenitate climatică (clima fiind mai caldă și mai uscată decât în sectoarele învecinate), geologică (soluri sărace cu procentaj ridicat de argilă și de nisip) și florală care favorizează creșterea caprelor, permițând astfel fabricarea tradițională a brânzei respective.
      4.7.   Organism de control
      
      
                  Denumire
               
               
                  :
               
               
                  Institut national de l’origine et de la qualité (INAO)
               
            
                  Adresă
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  + 33 153898000
               
            
                  Fax
               
               
                  :
               
               
                  + 33 153898060
               
            
                  E-mail
               
               
                  :
               
               
                  info@inao.gouv.fr
               
            INAO este o instituție publică administrativă, cu personalitate juridică, aflată în subordinea Ministerului Agriculturii.
      INAO răspunde de controlarea condițiilor de producție a produselor care beneficiază de o denumire de origine.
      
                  Denumire
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Adresă
               
               
                  :
               
               
                  59, boulevard Vincent Auriol, 75703 Paris Cédex 13, FRANCE
               
            
                  Telefon
               
               
                  :
               
               
                  +33 144871717
               
            
                  Fax
               
               
                  :
               
               
                  +33 144973037
               
            DGCCRF este un serviciu al Ministerului Economiei, Finanțelor și Industriei.
      4.8.   Etichetare
      
      Pe eticheta brânzei trebuie să figureze denumirea de origine „Pouligny-Saint-Pierre”, scrisă cu caractere de dimensiuni cel puțin egale cu două treimi din dimensiunea celor mai mari caractere care apar pe etichetă.